NestVARno: Umjesto penala, sudac gledao snimke parkinga!

VAR je uzburkao nogometnu javnost. Treba li nam ili ne, funkcionira li ili ne? Iz Izraela stiže još jedan primjer koji će ići na mlin anti-VAR struji, iako srećom, nije bila presudna odluka...

<p>'NestVARne' scene stižu iz Izraela. Na utakmici između <strong>Maccabija iz Haife</strong> i <strong>Beitara </strong>iz Jeruzalema, sudac je morao provjeriti treba li dosuditi penal u VAR sobi, no kada je došao provjeriti scenu s travnjaka, prikazali su mu scenu s parkinga. </p><p>Naime, i gledatelji pred malim ekranima vidjeli su da je sudac izraelske Premier lige umjesto situacije s terena gledao parkiralište. Bizarno, da. No, nije on kriv. To su mu pokazali. Srećom, iako se radilo o mogućem penalu na samom rubu kaznenog prostora u 96. minuti susreta za Maccabi Haifu, suđen ili ne, mogao je samo povećati prednost domaćina budući da su do tada već vodili 2-1. </p><p>Dodajmo, iako su gosti uspjeli povesti relativno rano, već u 19. minuti, to je bio njihov prvi i posljednji gol na susretu, a domaćini su u drugom dijelu raspalili po njihovom golu i uspjeli zabiti čak tri komada, posljednji upravo taj u sudačkoj nadoknadi, iz penala u 98. minuti. </p>